গজেন হাজৰিকা,নাৰায়ণপুৰ লখিমপুৰ জিলাৰ নাৰায়ণপুৰৰ বিভিন্ন অঞ্চলত দীৰ্ঘদিনৰে পৰা এচাম অসাধু ব্যবসায়ীয়ে আবকাৰী বিভাগৰ বিষয়া-কৰ্মচাৰীক 'মেনেজ' কৰি অবৈধ সুৰাৰ ৰমৰমীয়া ব্যৱসায় চলাৰ অহাৰ অভিযোগ উত্থাপন কৰিছে যুৱ-ছাত্র পৰিষদ আৰু অনুসূচিত জাতি ছাত্র সন্থাই৷ সংগঠন দুটাই আজি নাৰায়ণপুৰ নগৰৰ মাজ-মজিয়াত দাহ কৰিলে আবকাৰী মন্ত্ৰী পৰিমল শুক্লবৈদ্যৰ প্ৰতিমূৰ্তি৷ উল্লেখযোগ্য যে, লখিমপুৰ জিলাৰ সীমান্তৱৰ্তী অৰুণাচল প্ৰদেশৰ বান্দৰদেৱাৰ পৰা সুলভ মূল্যত সুৰা ক্ৰয় কৰি অসাধু ব্যৱসায়ীসকলে অঞ্চলটোৰ চুকে-কোণে পাণ দোকান, ধাবা আদিত চুৰিকৈ মদৰ ৰমৰমীয়া ব্যবসায় চলাই আহিছে।
নাৰায়ণপুৰত আবকাৰী মন্ত্ৰী পৰিমল শুক্লবৈদ্যৰ প্ৰতিমূৰ্তি দাহ